Oor "Anne of Green Gables" van my kinderdae
Toe ek so dertien, veertien was het ek aanmekaar die stories van Lucy Maud Montgomery uitgeneem daar in my skoolbiblioteek in Kakamas. Uiteindelik het my nuwe Engelse onderwyser dit stopgesit in standerd nege en vir my beveel om Dickens te begin lees. Ek het hom vir 'n ruk gehaat oor die bevel. L.M. Montgomery (1874-1942) het in 1908 haar eerste Anne-boek gepubliseer: "Anne of Green Gables." Die storie speel af op Prince Edward Island. Anne, 'n weeskind, word per ongeluk gestuur na 'n ou broer en suster wat 'n seunskind wou gehad het om hulle op die plaas te help. Die boek is een van die mees populere dogtersboeke dwarsoor die Engelssprekende wereld, alhoewel ek vind dat hier in Kanada jy nie vanselfspre- kend kan aanneem dat 'n dogter die boek gelees het nie. Hulle het almal wel die film gesien ('n baie baie goeie produksie wat gereeld ook op Amerikaanse pub- lieke televisiekanale gewys word.) En as jy na Prince Edward Island gaan ('n paar uur se ry met die "ferry" van New Brunswick) kan jy die "musical" van Anne of Green Gables sien in Charlottetown, die hoofstad van die eiland (en die plek waar Kanada in 1867 gebore is.) Hierdie produksie speel nou al daar vir 32 jaar en is 'n moet vir enige toeris na Prince Edward Island. Op ons eerste besoek aan die eiland wou ek dadelik gaan kyk na Green Gables, die plek wat so 'n groot rol gespeel het in my kinderdae daar in die Noordkaap. Wat was my verbasing groot toe ek merk dat al die ver- duidelikings in die huis in Engels EN JAPANNEES geskryf is. Dis toe die eerste dat ons in aanraking kom met 'n internasionale verskynsel: dat Japannese dweep met L.M. Montgomery en Prince Edward Island. Pare kom uit Japan om daar te gaan trou. In Japan is Anne bekend as "Anne van die rooi hare." In Ashibetsu, Japan, is daar 'n park wat "Canada World" genoem word. Maar al wat in die park is, is 'n reproduksie van Prince Edward Island en veral van Green Gables. Ek neem aan die meisies wat dit nie kan bekostig om P.E.I. toe te kom nie, gaan daarheen om te trou. Terloops, onthou altyd om Anne met 'n -e- te spel. Anne het dit aan almal vertel die eerste keer as hulle haar ontmoet. Sy het 'n baie slegte humeur gehad, en eenslag 'n lei gebreek oor Gilbert Blythe se kop omdat hy haar 'n rooikop genoem het. Gilbert Blythe is natuurlik uiteinde- lik die liefde van haar lewe. Gloudina Bouwer
Re: Oor "Anne of Green Gables" van my kinderdae
iz...@igs.net (Izak Bouwer) wrote: die stories van Lucy Maud Montgomery uitgeneem[/color] > daar in my skoolbiblioteek in Kakamas. .....>>> The magic is lasting. Ek en my kinders het elke episode van die TV-reeks gekyk. My oudste kind - die leser - is mal oor die storie.